CELEX: 31999R1594
Language: mt
Date: 1999-07-20
Title: Ir-Regolament tal-Kummissjoni (KE) Nru 1594/1999 ta’ l-20 ta’ Lulju 1999 li jemenda l-kondizzjonijiet għall-awtorizzazzjoni ta’ addittiv fl-għalf tal-bhejjem

Avviż Legali Importanti

|

31999R1594

Official Journal L 188 , 21/07/1999 P. 0035 - 0036

		Ir-Regolament tal-Kummissjoni (KE) Nru 1594/1999ta’ l-20 ta’ Lulju 1999li jemenda l-kondizzjonijiet għall-awtorizzazzjoni ta’ addittiv fl-għalf tal-bhejjemIl-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 dwar addittivi fl-għalf tal-bhejjem [1], kif l-aħħar emendata bir-Regolament tal-Kummissjoni (KE) Nru 1411/1999 [2], u b’mod partikolari l-Artikolu 3 u l-Artikolu 9 ta’ dan,(1) Billi t-tielet sub-inċiż tat-tieni inċiż tal-punt VII(E)(1)(4) ta’ l-Anness XV li jinsab ma’ l-Att ta’ Adeżjoni ta’ l-Awstrija, il-Finlandja u l-Isvezja jawtorizza lill-Isvezja li żżomm sal-31 ta’ Diċembru 1997 il-leġislazzjoni tagħha li tillimita l-użu ta’ l-aċidu formiku (E 236) bħala addittiv fl-għalf tal-bhejjem;(2) Billi, skond id-dispożizzjonijiet ta’ l-Anness XV ji jinsab ma’ l-Att imsemmi hawn fuq, l-Isvezja kellha tippreżenta dikjarazzjoni xjentifika dettaljata ta’ raġunjiet mat-talba tagħha għall-adattament tal-leġislazzjoni tal-Komunità f’dak li għandu x’jaqsam ma’ l-addittiv imsemmi hawn fuq;(3) Billi l-Isvezja għaddiet id-dikjarazzjoni ta’ raġunijiet tagħha nhar is-27 ta’ Ġunju u nhar id-9 ta’ Diċembru 1997;(4) Billi l-Kummissjoni għandha tiddeċiedi dwar it-talba għall-adattament ippreżentata mill-Isvezja dwar l-aċidu formiku;(5) Billi l-kondizzjonijiet għall-awtorizzazzjoni ta’ dak il-preservattiv jidhru li jeħtieġu li jkunu kompletati;(6) Billi dawk li jużaw l-aċidu formiku għandhom ikunu mgħarrfa li dan ma jistax jintuża għall-preservazzjoni aċiduża aerobika ta’ ċereali umdi mhux ipproċessati kemm jekk waħdu jew ma’ aċidi oħra meta jagħmel aktar minn nofs it-taħlita billi taħt ċerti kondizzjonijiet jista’ jikkawża livell għoli ta’ aflatoksin;(7) Billi l-miżuri li jipprovdi għalihom dan ir-Regolament jaqblu ma’ l-opinjoni tal-Kumitati Permanenti dwar l-għalf tal-bhejjem,ADOTTAT DAN IR-REGOLAMENT:Artikolu 1Il-kondizzjonijiet għall-awtorizzazzjoni ta’ l-addittiv E236 (aċidu formiku), li hu kklassifikat bħala preservattiv, huma b’dan sostitwiti b’dawk preskritti fl-Anness li jinsab ma’ dan skond id-dispożizzjonijiet tad-Direttiva 70/524/KEE.Artikolu 2Minkejja l-Artikolu 1, l-aċidu formiku mqiegħed fiċ-ċirkolazzjoni qabel l-1 ta’ Settembru 1999 li t-tikkettjar tiegħu ma jaqbilx ma’ dan ir-Regolament jista’ jibqa’ fiċ-ċirkolazzjoni sal-31 ta’ Diċembru 1999.Artikolu 3Dan ir-Regolament għandu jidħol fis-seħħ fl-1 ta’ Settembru 1999.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fl-20 ta’ Lulju 1999.Għall-KummissjoniFranz FischlerMembru tal-Kummissjoni[1] ĠU L 270, ta’ l-14.12.1970, p. 1.[2] ĠU L 164, tat-30.6.1999, p. 56.--------------------------------------------------ANNESS"Numru KE | Addittiv | Formola kimika u deskrizzjoni | Speċi jew kategorija jew annimal | Età massima | Kontenut minimu | Kontenut massimu | Disposizzjonijiet oħra | It-tul ta’ l-awtorizzazzjoni || mg/kg għalf komplut |E 236 | Aċidu formiku | CH2O2 | Kull speċi jew kategorija ta’ annimali | — | — | — | L-istruzzjonijiet għhall-użzu għhandhom jinkludu li ġgej: "L-aċcidu formiku m’ għhandux jigi użzat, kemm waħhdu u kemm bħhala taħhlita ma aċcidi oħhra meta jifforma aktar minn 50 % tal-piżz tat-taħhlita, għhall-aċcidu aerobiku fil-preservazzjoni ta’ ċcereali mhux ipproċcessati li għhandhom kontenut ta’ umdita’ ta’ aktar minn 15 %." | Bla limitu" |--------------------------------------------------